section_heading: Pozadina
paragraph_text: Bubnjar Gene Hoglan, koji je radio na albumu Demonic, napustio je skupinu prije početka južnoameričke turneje kojom se trebao podržati taj album. Gitarist Eric Peterson u sastav je pozvao bubnjara Davea Lombarda "nakon što je popio nekoliko piva". Iako nije imao vremena za nadolazeće koncerte, pristao je snimiti pjesme za The Gathering nakon nekoliko zajedničkih svirki tijekom kojih su i napisane pjesme za taj uradak.Schleutermann, Marcus: 50.000 Hiebe für den Manager!, u: Rock Hard, br. 147, 1999. Peterson je bio glavni autor glazbe tih skladbi. Gitarist James Murphy nije mogao sudjelovati u pisanju pjesama jer se posvetio radu na Feeding the Machineu, svojem drugom samostalnom albumu. Prethodnog basista Derricka Ramireza na albumu je zamijenio Steve DiGiorgio iz skupine Sadus. Murphy je pripomogao skupini svojom opremom za snimanje, zbog čega je provela šest tjedana u relativno jeftinom studiju. Uradak je miksao Andy Sneap, koji je prethodno radio na radovima sastava Machine Head.